AAV เดินหน้าเปิด 4 จุดบินใหม่ในจีน ตั้งเป้าจำนวนผู้โดยสารปีนี้ที่ 14.5 ล้านคน
AAV คาดครึ่งปีหลังโตต่อเนื่อง คงเป้าทั้งปีผู้โดยสาร 14.5 ล้านคน เดินหน้าเปิด 4 จุดบินใหม่ในจีน มั่นใจปัญหาตลาดหุ้นจีนไม่กระทบลูกค้า 
10 ก.ค. 2558

บริษัท เอเชีย เอวิเอชั่น จำกัด (มหาชน) หรือ AAV ระบุว่า บริษัทได้เดินหน้าเปิดจุดบินใหม่ในจีน โดยมั่นใจว่าปัญหาตลาดหุ้นจีนที่ร่วงแรงและอาจจะส่งผลกระทบต่อเศรษฐกิจของจีนนั้นไม่น่าจะกระทบกับผู้โดยสารของสายการบินไทยแอร์เอเชีย
ทั้งนี้ ผู้โดยสารชาวจีนมีสัดส่วนราว 20% จากเป้าหมายจำนวนผู้โดยสารทั้งปีนี้ที่ 14.5 ล้านคน และอัตราส่วนบรรทุกผู้โดยสารที่ (load factor) ที่ 83% ซึ่งเชื่อว่าช่วงครึ่งปีหลังยังจะเติบโตต่อเนื่องเมื่อเทียบกับช่วงเดียวกันของปีก่อน